Foto: KUN.UZ 2019 yilning 15-21 aprellarida “O‘zRTXB” AJda 1,05 trln so‘mlik bitimlar tuzildi. Bu avvalgi haftadagi natijadan 6,7%ga yuqori ekanligini ko‘rsatdi. Kichik biznes va tadbirkorlik sub’yektlari ishtirokida tuzilgan bitimlarning umumiy hajmi 23%ga o‘sib, 519,8 mlrd so‘mni tashkil etdi, deb xabar bermoqda "O‘zRTXB" AJ matbuot xizmati.    Shu jumladan, birja savdolarining hajmi 874,1 mlrd so‘mdan 939,2 mlrd so‘mga oshdi. Valuta savdo maydonchasi orqali deyarli 2,1 mln AQSh dollarga teng tovarlar sotildi. Eksport bo‘yicha yetakchilikni 93% bilan paxta tolasi egalladi. Eksport bozorining qolgan qismini polietilen 5% va neft moylari 2% bilan egalladi.    Ko‘rib chiqilayotgan davr mobaynida onlayn auksion orqali 728 ta avtomobil raqamlari sotildi. Sotilgan davlat raqam belgilarining umumiy summasi 2,9 milliard so‘mni tashkil qildi. Savdolar natijasida bitimlarning 20% birinchi toifadagi avtoraqamlarga, 51% ikkinchi va 29% uchinchi toifa avtoraqamlarga tegishli.